CELEX: 62010CN0442
Language: fi
Date: 2010-09-13 00:00:00
Title: Asia C-442/10: Ennakkoratkaisupyyntö, jonka Court of Appeal (England & Wales) (Civil Division) (Yhdistynyt kuningaskunta) on esittänyt 13.9.2010 — Churchill Insurance Company Limited ja Tracy Evans v. Benjamin Wilkinson, edustajanaan isänsä ja edunvalvojansa Steven Wilkinson ja Equity Claims Limited

18.12.2010   
            
            
               FI
            
            
               Euroopan unionin virallinen lehti
            
            
               C 346/29
            
         Ennakkoratkaisupyyntö, jonka Court of Appeal (England & Wales) (Civil Division) (Yhdistynyt kuningaskunta) on esittänyt 13.9.2010 — Churchill Insurance Company Limited ja Tracy Evans v. Benjamin Wilkinson, edustajanaan isänsä ja edunvalvojansa Steven Wilkinson ja Equity Claims Limited
   (Asia C-442/10)
   ()
   2010/C 346/47
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Court of Appeal (England & Wales) (Civil Division)
   
      Pääasian asianosaiset
   
   
      Valittajat: Churchill Insurance Company Limited ja Tracy Evans
   
      Vastapuolet: Benjamin Wilkinson, edustajanaan isänsä ja edunvalvojansa Steven Wilkinson ja Equity Claims Limited
   
      Ennakkoratkaisukysymykset
   
   
               1)
            
            
               Onko direktiivin 2009/103 (1) 12 artiklan 1 kohtaa ja 13 artiklan 1 kohtaa tulkittava siten, että ne ovat esteenä kansallisen oikeuden säännöksille, joiden tarkoituksena on evätä korvaus liikenneonnettomuudessa vahinkoa kärsineeltä tilanteissa, joissa
               
                           a)
                        
                        
                           onnettomuuden aiheutti vakuuttamaton kuljettaja
                        
                     
                           b)
                        
                        
                           vakuuttamaton kuljettaja oli saanut vahingonkärsijältä luvan ajoneuvon kuljettamiseen
                        
                     
                           c)
                        
                        
                           vahingonkärsijä oli onnettomuushetkellä matkustajana ajoneuvossa ja
                        
                     
                           d)
                        
                        
                           vahingonkärsijä oli vakuutettu kuljettamaan kyseistä ajoneuvoa?
                        
                     Erityisesti halutaan selvittää,
               
                           i)
                        
                        
                           onko edellä kuvattu kansallinen säännös sellainen, jossa ”korvaus evätään” direktiivin 2009/103 13 artiklan 1 kohdassa tarkoitetulla tavalla?
                        
                     
                           ii)
                        
                        
                           onko lupa, jonka vakuutuksenantaja antaa vakuuttamattomalle henkilölle nyt esillä olevan asian kaltaisessa tilanteessa, direktiivin 2009/103 13 artiklan 1 kohdassa tarkoitetulla tavalla ”nimenomainen tai muutoin annettu”?
                        
                     
                           iii)
                        
                        
                           vaikuttaako vastaukseen se, että direktiivin 2009/103 10 artiklan nojalla jäsenvaltioiden elimet, jotka suorittavat korvausta tuntemattoman tai vakuuttamattoman ajoneuvon aiheuttamasta vahingosta, voivat olla maksamatta korvausta sellaisten henkilöiden vahingoista, jotka ovat vapaaehtoisesti nousseet vahingon tai vamman aiheuttaneeseen ajoneuvoon, jos elin voi osoittaa näiden tienneen ajoneuvon olevan vakuuttamaton?
                        
                     
         
               2)
            
            
               Vaikuttaako ensimmäiseen kysymykseen annettavaan vastaukseen se, a) jos kysymyksessä oleva lupa perustui tosiasialliseen tietoon siitä, että kyseinen kuljettaja oli vakuuttamaton, b) jos tämä lupa perustui käsitykseen siitä, että kuljettaja oli vakuutettu tai c) jos kysymyksessä olevan luvan antoi vakuutettu henkilö, joka ei ollut pohtinut asiaa?
            
         
      (1)  Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annettu Euroopan parlamentin ja neuvoston direktiivi 2009/103/EY (ETA:n kannalta merkityksellinen teksti)
   EUVL L 263, s. 11.